Diari Oficial de la Generalitat Valenciana


Sumari del DOGV 6025, del 01-06-2009 (2009/5966)

Informació pública de l'aprovació del Projecte d'Urbanització de l'Illa Inclosa entre els Carrers del Periodista Francisco Bas Mingot, Ronda de Melilla (Passatges de Sant Joan de la Creu i del Mestre Enrique Granados) del Barri Joan XXIII. Alacant. Fase 7.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5966


Data del document
:   19-05-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública de l'aprovació del Projecte d'Urbanització de l'Illa Inclosa entre els Carrers del Periodista Francisco Bas Mingot, Ronda de Melilla (Passatges de Sant Joan de la Creu i del Mestre Enrique Granados) del Barri Joan XXIII. Alacant. Fase 7. [2009/5966]  
La Junta de Govern Local, en la sessió del dia 11 de maig de 2009, va adoptar entre altres, el següent acord  
«Aprovació del Projecte d'Urbanització de l'Illa Inclosa entre els Carrers del Periodista Francisco Bas Mingot, Ronda de Melilla (Passatges de Sant Joan de la Creu i del Mestre Enrique Granados) del Barri Joan XXIII. Alacant. Fase 7.  
De conformitat amb el que estableix l'article 51 del Reial Decret Legislatiu 781/1986, de 18 d'abril, abans d'entrar en el fons de l'assumpte a què es refereix l'epígraf que antecedeix, que no figura en l'ordre del dia de la sessió, se'n sotmet a deliberació l'especial declaració d'urgència, que és aprovada.  
A continuació, s'informa de l'expedient esmentat, els antecedents i raonaments del qual, resumits, figuren tot seguit.  
Per encàrrec de l'Ajuntament, s'ha redactat el Projecte d'Urbanització de l'Illa Inclosa entre els Carrers del Periodista Francisco Bas Mingot, Ronda de Melilla (Passatges de Sant Joan de la Creu i del Mestre Enrique Granados) del Barri Joan XXIII. Alacant. Fase 7.   
Segons consta en la memòria del projecte, el seu objecte és: "la definició de la informació necessària per al desenvolupament de les obres d'urbanització a l'àrea compresa entre els carrers de Periodista Bas Mingot, passatge de Sant Joan de la Creu, passatge del Mestre Enrique Granados i la ronda de Melilla, a Joan XXIII, 2n sector, fase 7a, d'Alacant.  
Estes obres d'urbanització comprenen el traçat d'itineraris de vianants de connexió entre el carrer del Periodista Bas Mingot i els diversos portals dels edificis d'habitatges, així com la generació d'espais per a estada que s'hi associen i un vial per al trànsit rodat que permeta l'accés als serveis municipals i el condicionament dels espais lliures vacants".  
El termini d'execució de l'obra és de sis mesos, i el seu pressupost general ascendeix a la quantitat de quatre-cents dotze mil quatre-cents noranta-nou euros i noranta-nou cèntims (412.499,99 €).  
El Departament Tècnic d'Edificació, en un informe de data 6 de maig de 2009, ha assenyalat que el projecte es troba documentalment complet i que per això ha sigut objecte d'un informe favorable, a l'efecte de la seua aprovació.   
D'altra banda, en compliment del tràmit de supervisió prèvia a l'aprovació municipal, a què es refereix l'article 109 de la Llei 30/2007, de 30 d'octubre, de Contractes del Sector Públic, el cap de l'Oficina de Supervisió de Projectes, amb data 4 de maig de 2009, ha informat que el projecte "compleix els requisits mínims exigits per la Llei de Contractes del Sector Públic i pel Reglament General de la Llei de Contractes de les Administracions Públiques, per a la seua contractació".   
Pertoca, en conseqüència, aprovar el projecte, segons estableix l'article 152 de la Llei 16/2005, de 30 de desembre, de la Generalitat, Urbanística Valenciana, sent competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.   
Com a conseqüència del que s'ha exposat, la Junta de Govern Local adopta els acords següents:   
Primer  
Aprovar el Projecte d'Urbanització de l'Illa Inclosa entre els Carrers del Periodista Francisco Bas Mingot, Ronda de Melilla (Passatges de Sant Joan de la Creu i del Mestre Enrique Granados) del Barri Joan XXIII. Alacant. Fase 7, redactat per encàrrec de l'Ajuntament.   
Segon  
Notificar el contingut de l'anterior resolució al Departament de Contractació i Patrimoni de la Gerència Municipal d'Urbanisme i al cap del Departament Tècnic d'Edificació.   
Tercer  
Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana».  
Cosa que es publica perquè se'n prenga coneixement, d'acord amb el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'adverteix que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per un escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant del Jutjat Contenciós Administratiu d'Alacant, en el termini de dos mesos, comptadors -ambdós terminis- a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 19 de maig de 2009.- L'alcaldessa: Sonia Castedo Ramos. El vicesecretari: Germán Pascual Ruiz-Valdepeñas.